钦定古今图书集成/明伦汇编/闺媛典/第329卷 > 管仲妾婧
## 钦定古今图书集成/明伦汇编/闺媛典/第329卷 > 管仲妾婧

按刘向《列女传》，“‘妾婧者，齐相管仲之妾也。甯戚欲见
桓公，道无从，乃为人仆，将车宿齐东门之外。桓公因
出甯戚击牛角而商歌甚悲。桓公异之，使管仲迎之。
甯戚称曰：‘浩浩乎白水’！管仲不知所谓，不朝五日而
有忧色’。其妾婧进曰：‘今君不朝五日而有忧色，敢问
国家之事耶，君之谋也’？管仲曰：‘非汝所知也’。”婧曰：“妾
闻之也：毋老老，毋贱贱，毋少少，毋弱弱。”管仲曰：“何谓
也？”曰：“昔者太公望年七十，屠牛于朝歌市，八十为天
子师，九十而封于齐。由是观之，老可老耶？夫伊尹，有
㜪氏之媵臣也，汤立以为三公，天下之治太平。由是
观之，贱可贱耶？睾子生五岁而赞禹。由是观之，少可
少耶？𫘝𫘨生七日而超其母。由是观之，弱可弱耶？”于
是管仲乃下席而谢曰：“‘吾请语子其故：昔日公使我
迎甯戚，甯戚曰：‘浩浩乎白水’！吾不知其所谓，是故忧
之’。其妾笑曰：‘人也语君矣，君不知识矣。古有《白水》之
诗，《诗》不云乎？浩浩乎白水，鯈鯈之鱼，君来召我，我将
安居？国家未定，从我焉如此甯戚之欲得仕国家也’！”
管仲大悦，以报桓公。桓公乃修官职，斋戒五日，见甯
子，因以为相。齐国以治，君子谓妾婧为可与谋。《诗》云：
“先民有言，询于刍荛。”此之谓也。